นายอรุณ ประทุมโย ชาวบ้านห้วยทราย เจ้าของร้านขายก๋วยเตี๋ยวในหมู่บ้าน กล่าวว่า แมลงวันนับล้านตัว มาสร้างความเดือดร้อนนานแล้ว โดยเฉพาะจะมีมากในฤดูร้อนและฤดูฝน กำจัดอย่างไรก็ไม่หมด ทั้งเอายามาฉีดพ่น เอากาวดักมาดักจับก็ไม่หมด เวลากินข้าวต้องกางมุ้ง แม้แต่ก๋วยเตี๋ยวของตนที่ขายก็ขายไม่ได้ ลูกค้าหายหมด อยากจะให้หน่วยงานที่เกี่ยวข้องมาช่วยแก้ไขปัญหาด้วย ถ้าให้ชาวบ้านเลิกเพาะเห็ด ก็คงไม่ได้ เพราะเป็นอาชีพของเขานายประยงค์ แสงไพศาล นายก อบต.บ้านใหม่ เปิดเผยว่า ในวันที่ 23 สิงหาคมนี้ ตนในฐานะตัวแทนของ อบต.พร้อมด้วย นางมยุรี บุญเรืองศรี หัวหน้าหน่วยควบคุมโรคติดต่อนำโดยแมลงที่ 4 อ.ครบุรี จ.นครราชสีมา จะมีการจัดเวทีประชาคมร่วมกับชาวบ้านบ้านใหม่ถึงวิธีการกำจัดแมลงวัน พร้อมกับขอความร่วมมือกับชาวบ้านที่เพาะเห็ดในการทำโรงเรือนให้ถูกสุขลักษณะ โดยเฉพาะบริเวณที่มีการหมักกากมันสำปะหลัง เนื่องจากปัจจุบันนี้ชาวบ้านจะหมักกากมันสำปะหลังบนพื้นดิน และมีการฉีดน้ำพ่นจนแฉะ จนเป็นแหล่งเพาะแมลงวันได้เป็นอย่างดี ซึ่งวิธีที่ถูกต้อง ต้องลาดพื้นด้วยปูนซีเมนต์สำหรับการกำจัดแมลงวันที่มีจำนวนมากมายมหาศาลนั้น นายประยงค์ กล่าวว่า ในเรื่องของการกำจัดนั้น คงจะกำจัดให้หมดไปเพียงครั้งเดียวไม่ได้ แต่วิธีการกำจัดนั้นต้องเริ่มต้นที่ต้นตอ คือกำจัดพื้นที่วางไข่หรือบริเวณหมักกากมัน ทำให้ถูกสุขลักษณะการทำโรงเรือนเพาะเห็ด ส่วนแมลงวันที่มีอยู่ในขณะนี้ ก็คงต้องใช้กาวดักไปก่อน แต่คงจะใช้สารพิษฉีดพ่นไม่ได้ เพราะจะส่งผลกระทบกับชาวบ้าน และทำให้เห็ดไม่งอกไม่โต ซึ่งคาดว่าการกำจัดแมลงวันคงต้องใช้ระยะเวลาประมาณ 3 เดือน แมลงวันถึงจะลดลง
คาดว่าการกําจัดแมลงวันคงต้องใช้ระยะเวลาประมาณกี่เดือน 
3 เดือน